Mazgu Ghakwamba gha Chigaŵa 1
Baibolo likwamba kutiphalira vya kulenga, ichi chikutovwira kuwona vinthu vyakutowa ivyo Yehova wali kupanga, kuchanya na pa charu. Usange ndimwe mupapi, wovwirani mwana winu kuwona vilengiwa vyakupambanapambana. Muphalirani umo Chiuta wakalengera munthu kuŵa wakupambana na vinyama, chifukwa chakuti wakuyowoya, kughanaghana, kupanga vinthu, kwimba, na kulomba. Movwirani kumanya nkhongono na vinjeru vya Yehova, chomenechomene chitemwa chake pa vyose ivyo wali kulenga, kusazgapo taŵanthu waliyose payekha.
MU CHIGAŴA ICHI
Chiuta Wakapanga Kuchanya na Charu Chapasi
Baibolo likuti Chiuta wakalenga kuchanya na charu chapasi. Kweni kasi mukumumanya mungelo uyo wakadankha kumulenga pambere wandapange vinyake vyose?
Chiuta Wakapanga Mwanalume na Mwanakazi Wakwamba
Chiuta wakalenga mwanalume na mwanakazi wakwamba na kuŵaŵika mu munda wa Edeni. Wakakhumbanga kuti ŵaŵe na ŵana na kuzgora charu chose chapasi kuŵa paradiso.
tum_Latn tum_Latn tum_Latn tum_Latn tum_Latn tum_Latn tum_Latn